เมื่อวันที่10-14 มีตกขาวออกมาเยอะมากๆ ทั้งที่เมื่อก่อนไม่เคยมีเยอะแบบนี้มาก่อน และเมื่อวันที่15 มีเมือกใสสีน้ำตาลออกมานิดเดียว วันที่16ถึงวันนี้ก็มีเมือกใสสีแดงไหลออกมานิดเดียวและก็หยุดไป ประจำเดือนหมดล่าสุดวันที่ 26ก.พ อยากทราบว่าเป็นตกขาวหรือเป็นประจำเดือนคะ ปล.มีเพศสัมพันธ์กับแฟนไม่ได้ใส่ถุงและไม่ได้กินยาคุมกำเนิดด้วยค่ะ
สวัสดีค่ะ ตกขาวออกมาเป็นเมือกสีน้ำตาลเล็กน้อย มีสีแดงปนนั้น อาจจะเป็นเลือดที่ออกผิดปกติจากสาเหตุต่างๆเช่น ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบส่วนจะเป็นประจำเดือนได้หรือไม่ ต้องดูว่ามาตามรอบเดือน 22-35 วันนับจากครั้งก่อนหรือเปล่า และส่วนใหญ๋ประจำเดือนจะมาประมาณ 2-7 วันแล้วหยุดสนิท ไม่มีออกผิดปกติมาอีกจนกว่าจะมีรอบเดือนครั้งถัดไปในเบื้องต้นถ้ายังมีเลือดออกผิดปกติ ควรงดการมีเพศสัมพันธ์ ไม่สวนล้างช่องคลอด สังเกตอาการ ถ้ายังเลือดออกผิดปกติแบบกระปริดปรอยเกิน 7 วันควรไปพบแพทย์ ตอนนี้สามารถที่จะตรวจการตั้งครรภ์ก่อนได้เบื้องต้น โดยให้ผลบวกได้ตั้งแต่ 10-14 วันหลังปฏิสนธิ